Ovy famboly

Ny ovy famboly dia zavamaniry misy vodiny, anisan' ny Dioscorea, ao amin' ny fianakaviana Dioscoreaceae. Tsy ny karazana fihinana rehetra ao amin' ny Dioscorea no famboly. Maniry any amin' ny faritra trôpikaly eran' izao tontolo izao (aty Afrika sy any Azia ary any Amerika) ny ovy famboly.

Ambolena any amin' ny faritra manana toetany mafana sy antonony ny ovy sasany mba hihinanana ny vodiny misy tavolo, izay azo atao legioma koa.

 Dioscorea famboly 

 Ovy famboly manerana izao tontolo izao 
vignette|227x227px
Ahitana karazana 600 eo ho eo eran-tany ny vondron-karazana Dioscorea. Amin' io isa io anefa dia ampahany kely ihany no tena ambolena betsaka hatao sakafon' olombelona. Amin' ny ankapobeny dia tombanana fa misy karazany folo eo ho eo ny Dioscorea heverina fa ambolena maneran-tany. Amin' ireo dia manan-danja kokoa ny sasany eo amin' ny toekarena.

 Dioscorea alata: hita indrindra any Azia, any Karaiba ary eto Madagasikara;
 Dioscorea rotundata: ny manan-danja indrindra any Afrika Andrefana.
 Dioscorea cayenensis: tena manan-danja ihany koa any Afrika Andrefana, izay matetika heverina ho naman' ny Dioscorea rotundata.
 Dioscorea esculenta: Aany Azia no tena ambolena ary misyeto Madagasikara.
 Dioscorea dumetorum: ambolena aty Afrika, saingy matetika mila fanomanana amin' ny fanesorana ny mangidy na ny poizina.
 Dioscorea bulbifera: ambolena hahazoana ny "vodiny" mihantona, hita ao Afrika sy any Azia.
 Dioscorea trifida: ambolena any Amerika Latina sy any Karaiba.
 Dioscorea opposita: Any amn' ny faritr' i Azia manana toetany antonony (Sina, Japàna).
 Dioscorea polystachya (matetika misafotofoto na heverina ho mitovy amin' ny Dioscorea opposita).
 Dioscorea nummularia: hita any Ôseania (Ginea Vaovao, Vanoato)
 Dioscorea pentaphylla: any Azia (India, Filipina, Indônezia)
 Dioscorea transversa: any Aostralia
 Dioscorea japonica: any Japàna sy Sina

 Ovy famboly eto Madagasikara 
vignette|Vodin' ny Dioscorea alata
Eto Madagasikara dia karazana Dioscorea vitsy no ambolena, ankoatra ny karazany maniry hoazy maro azo hanina. Ny karazana ambolena indrindra dia:

 ny Dioscorea alata: Io no karazana ambolena be indrindra eto Madagasikara ary hita amin' ny endrika maro.

 ny Dioscorea esculenta: Aambolena ihany koa, matetika miaraka amin' ny Dioscorea alata anaty zaridaina.
 ny Dioscorea bulbifera: na dia vitsy mpihinana noho ny roa teo aloha aza izy io, dia ambolena ihany koa ary azo ampiasaina ho fanampin-tsakafo na fanafody.
 ny Dioscorea rotundata (na Dioscorea cayenensis): miloko fotsy na mavo, somary mamovoka kokoa.

 Jereo koa 
 Dioscoreaceae
 Dioscorea
 Ovy (dioscorea)
 Oviala